Čitágáon (mesto)

Čitágáon alebo (iný prepis) Čattagrám (po anglicky Chittagong) je mesto v Bangladéši.  

Je to prístavné mesto, druhé najľudnatejšie mesto Bangladéša a hlavné mesto rovnomennej provincie. Leží na rieke Karnafulí 20 km od jej ústia do Bengálskeho zálive. V roku 2001 malo 2 202 637 obyvateľov.

Mesto je jedným z hlavných dopravných centier južnej Ázie (námorná, železničná doprava, cestná doprava, medzinárodné letisko, plynovod). Je hlavným námorným prístavom Bangladéša. V meste je niekoľko vysokých škôl a univerzita, založená v roku 1964. Čitágáon je aj druhé najvýznamnejšie priemyselné stredisko krajiny a centrum obchodu.

Referencie

Zdroj 
Čitágáon in: Encyclopaedia Beliana

Mestá v Bangladéši
Prístavné mestá Indického oceánu